6

ISIGIDIMI SAMAXOSA, MAY 1, 1883.

INCWADI ZABA BALELI

UMBIKO NGOBUBILEYO.

Nkosi Mhleli.—Kaundifakele lamazwi kwelo pepa lamanene ngama- nene. Ndiyazisa zonke izihlobo zam ezikumacala ngamacala, ukuba mazazi ukuba umninawe wam ogama lingu Funo Cumbela, owaka wafunda ukushicilela e Lovedale, ngoku ebesebenza e-Cawa (Port Alfred) ngase Bini, ubub'e ngomhla we 31 March 1883. Wabubela e Bini. Uti umbikeli wam u Mr. Charles Hlati, ubub'ele e Nkosini imnandi ke kum ukuba abe usezandleni zomkululi.

Ndingowenu futi

John Cumbela Umtata, 10 April 1883.

OBULEWE NGU MBANE.

Nkosi yam Etandekayo.—Ndincede undifakele lemigcana imbalwa kwelopepa lamanene akowetu.

Kute apa e Bini ngecawa, ngomhla we 8 kulenyanga kwehla into embi apa. Kute ngexesha lesihlanu kwenzakala indoda engumkokeli walapa kuti e St. Philips Mission, yenzakaliswa ngumbane. Lendoda ifakwe ebukokelini ngomhla we 4 ku April kantike i Nkosi seyimfunela pezulu. Yindoda eshumayele ummangaliso ngecawa, kanti iza kusishiya ngokuhlwa. Yinto engummangaliso ukuba ati umntu nditete na ye sipuma etyalikeni. Kubonakala ukuba sifanele ukuhlala silungile, kulusizi kusapo Iwake, nakumkake. Ngamana usomandla abe nezo nkedama. Ndixolele nkosi yam ukwenza into ende. Ndim

David Mgcune-

Graham’s Town, April 17 1883.

UMTSHATO.

Nkosi yam Mcokeli,—Kaufake lamazwana kwipepa lakowetu ke ndilile kunye naye u Mtandi Wohlanga ongaziyo apo kubekiswa kona. Mhlobo wam Mtandi Wohlanga msukuba satsho ukuti lonto uyitetayo ikwa Ngqika kodwa, nokuba lonto uyayazi ukuba yaqalwa kwa Ngqika akusenjalo. Ndiyatemba ukuba intliziyo yako ibiya kurazuka ngapezu koko ukuba wawuko kumtshato owawuse Cook House mayela no July 1882 pakati kwa Mamfengu odwa. Kwaye kutshata umfo ka Kambe nentombi ka Nawe, ekungekuko kodwa ukuba lusapo Iwama Kristu, nakubo abatshatayo omnye elilungu le remente. Kum mhlobo warn kumasikizi ukuzixela ngamagama izinto ezenzeka ngalomini ezingapezu kwezi wazibona kwa Ngqika ekungeko nanye yezi uzixelayo engabanga ko, ekusekoyo nanamhla imali emayela ne £14 ekufuneka irolwe lelinye kulo macala mabini. Okokutsho mna nditi unyanisile u Mr. Editor ukuti yoza ikululwe ngubanina lonto. Ndingowako,

Ndaza Ndabona.

Baviaans Biver, March 6, 1883.

AMASIKO AMADALA.

Mr. Mhleli wesi “Gidimi.”—Ndicela ukuba undifakele lencwadi kwelipepa lendaba zamanene. Intando yabab'aleli beli pepa yeyokuba uhlanga lunyuke. Into ebangela ukuba uhlanga lunyuke yimfundo, ekufundeni lulahle amasiko amadala kuba ngawo alubangela ukuba uhlanga lukohlwe kukunyuka.

Kuko ke elinye isiko elibi emitshatweni yama Kristu—kuti mhlana kuya kutshatwa isoka liye kulontombi, kuti kwakusa ngemini ekuza kutshatwa ngayo isoka liye etyalikeni ize nentombi iye kwase tyalikeni ihamba noyise mhlayimbi nomnakwayo eyisa kumfundisi ukuze umfundisi ayinikele esokeni ati akugqiba umfundisi ukuyinikela esokeni kupunywe etyalikeni, umyeni usele hamba nomtshakazi wake kuyiwa endlwini yezidlo. Kuti ke kwakupela umtshato nokuba kungokuhlwa, nanko umtshakazi esiya kulala kokwabo, isoka lilale kweyalo indawo. Kuti kwakusa xa kuza kumkiwa, ibope inqwelo yesoka, ibope neyakulo ntombi, isoka likwele enqweleni yalo, intombi enqweleni yakowayo— nantso ke indawo embi, uyise wentombi nomfundisi sebeyinikele ku myeni wayo kukutinina ukubuye yahlulwe nomyeni wayo. Kuti ke kwakufikwa kulo myeni mhla kuza kundulukwa ngabakulo ntombi babuye base intombi ukuya kuyinikela esokeni kokwalo. Kanigqale ke lomaci oda apele ninina. Kuze kutike kunjalo nje babe abakulo ntombi beteta izinto ezibinza intliziyo yesoka nezabakowalo. Unyanisile omnye umbaleli wetu u Mtandi Wohlanga esi *Gidimini* sika Feb. ukuti amasoka apatwa kakubi, anikelwa kumankazana ukuba awatetele kakubi. Lamasiko ke akasebenzi kunyuka kohlanga. Yiyo lenkatazo ite komnye umtshato otile yehlisa impitimpiti, lisuke isoka laya kumtabata ngamandla umtshakazi enqweleni yakowabo lamzisa enqweleni yalo suka yayimpitimpiti. Ndingomnye

Utanda Uhlanga Lunyukile.

Heald Town, March 9, 1883.

INGUQULO YE SINGESI.

Nkosi yam Mr. Editor.—

Ndiyakucela ngala mazwana ambalwa ukuba undifakele kwelo pepa lako lodumo.

Kuko ingxakeko enkulu kuma kumsha ase zi ofisini, nawase zi tyalikeni, kuko amazwi esi ngesi angena kukunyushelwa kakuhle ngesi Xosa, ekungaba luncedo olukulu za ate afunelwa iqinga lokuba amise-

lwe ngamazwi acingiweyo kwavunyelwana ngawo, angati abe nokuwa cacisa into ayitetayo. Masendisiti nali elinye lalo mazwi *civilization,* ndidla ngokuva esiti amakumsha ukulikumshela kwawo ‘ Incubeko ' ubu ‘ Orlam ’ ke kula mazwi ndingati elokuqala liyalahlekisa, elesibini lisifaka kwasebumnyameni. Nditi elokuqala liyalahlekisa, kuba xa ulitata ngesi Xosa sodwa libonakala ukuba livela ekucutyweni kombona, xa umntu ahlukanisa inkozo empeni, kukususwa kwento elungileyo kusale engena msebenzi, kulapoke mna enditi litatyatelwa kona.

Okwe sibini litetwa kumntu ofayo, umhlaimbi kobesifa, kutiwe u nantsi isifo sesimdlile selede *wacubeka,* kutetwa ke ukuba amanqata nezihlunu, nentlahla akaseko sekusele amatambo, nemisipa, nesikumba kupela ; okwesitatu litetwa xa umntu adliwe yindlala, kutiwe nimbona nje lomntu *ecubeke* wanjenjenje asisifo yindlala ; nditike elilizwi *civiliza­tion* likulungelena ukutolikelwa ngeli liti incubeko? Nkosi yam mandishiye, ndixolele kuba ndiyakolwa ukuba inteto yam yoqondwa. Mase ndisiti ke into endinga ingenziwa yile:—Kunganjanina xa kute kwenziwa isicelo kuba Fundisi, saza eso sicelo sagqitela kwa Rulumente sokuba ancedise kwenziwe incwadi yamazwi (Dictionary) esingesi nesixosa aze ati lamazwi anje ngeli ndilikankanyileyo anikwe ingqalelo enkulu, ixelelwe i Bulumente ukuba lencwadi yoba luncedo ko mantyi ko matolika, kuba Fundisi, kwi Titshala, nakwabanye ize abayenzi ibe ngaba Fundisi abantsundu no Misitile abantsundu mhla- umbi ibe ngaba:—Revds. J. P. Mzimba, E. Makiwane, G. Kakaza, E. Magaba, J. Ntsiko, no S. Mnyakama; Messrs. M. Pelem, I. W. Wauchope, J. Tengo-Jabavu, S. Mzimba, Daniel Dwanya, no J. W. Gawler, u Rev. W. Philip, no Mr. A. Gontshi ikwa ngamadoda esitele nawo kungenxa yokuba bendifuna i 12 kupela ukwenza isiseko lento ngati ndibashiyile.

Into eyenziwa ndim makowetu asikukumisela imiteto engati isetye- nzwe ngayo konke oku ndikulahlele kubafo bohlanga, sifuna amatsha ntliziyo evelile, kuba sifuna izityuda, i zityuda ngokwenene, izi kaba buleki kufe iqeya. Ndim, Ndiyi

Ntengw’ Enenkomo.

E-BLYTHSWOOD INSTITUTION, kwelama Mfengu, kufunwa i-Titshala entsundu. Iyakohlwaywa nge

£50, idle kwakona. Oyifuna indawo leyo angabalela ku

REV. JAMES McLaren.

 IHOTELE YABA NTSUNDU.

Umniniyo, G. FRAUENSTEIN, Keiskama-Hoek.

WONKE ontsumdu wofumana ilungiselelo (yopumlo,
nolaliso) kulendawo ngenani elililo. Yovulwa ngo-

Iwe 15 ku April ozayo. Selek’ok’umsulimahashe ovileyo.

20 March, 1883.

 UKWANDA KWA MANZ’ABOMVU.

 o

BONKE abatwali, nabo bonke abalunge kulo mandla bayaziswa ngommiso we 24 ne 25 wonyaka we 1883,

ukuba akufuneki ukuba kubeko nto iyinkomo, iya, nevela ku Mandla wase Monti, wase Cumakala, wase Qumra, nokuba ngowase Qonce, ngazwinye umda ngamanz’e Xesi ngelicala lingasentla. Wotike ofunyenwe equba, nokuba ngowenqwelo, ngapandle kwemvumelo yakomkulu, anikwe ityala eliyakuti ukuba liyintlaulo lingabi ngapantsi kwa mashumi omahlanu eponti (£50) kuti kungenjalo afakwe e ntangeni inyanga zibe ntatu esebenza nzima, mhlaumbi.

E Ofisini ye Mantyi

Alice, 5 March 1883.

ALEX. STEWART, Imantyi.

IBUNGA LOMANDLA WASE DIKENI

IRAFU ENTSHA.

 0

KUYAZISWA ukuba ib'unga elilaula umandla wase
Dikeni, ligqibe, ngale mini kwelokuba wonke okwesi

siqingata arafe 1 1/4d (ipeni ene farintyi) epontini, pezu kwe-
xabiso layo yonke impahla enoku rafelwa, ngonyaka we
1882. Lemali yeyokulungisa indlela zenqwelo. I 1/2d
epontini yeyendlela ze transport, 3/4 epontini yeyendlela
zesi Qingata. Lerafu yoqala ukuhlaulwa ngomhla wa 30
December, 1882, kwi Ofisi ye Bunga e Alice,

Ngomyalelo we Bunga
GEO. MURRAY.

*Umbali Micimbi.*

Kwi Ofisi ya Macebo esi Qingata,

Alice, 22 Nov. 1882.